Paul Wittgenstein

Paul Wittgenstein, naixito de Viena (Imperio Austrohongaro, hue Austria) o 5 de noviembre de 1887 y muerto en Nueva York (Nueva York, Estaus Unius) o 3 de marzo de 1961, estió un pianista austriaco de musica clasica.

Fillo d'o industrial Karl Wittgenstein y chirmán gran d'o filosofo Ludwig Wittgenstein, cuan esclató a Primera Guerra Mundial fue cridato a filas por l'Exercito austrohongaro. Mientres una batalla en a redolada de Polonia, en o Frent Oriental, recibió una ferita y lo fació presonero l'Exercito ruso. A consecuencia d'a ferita calió operar-lo, perdendo o suyo brazo dreito. Sindembargo, Wittgenstein decidió de continar a suya carrera musical como pianista, fendo servir nomás que o brazo ezquierdo. Mientres a suya carrera musical, con a-saber-lo exito, cuantos compositors li componioron piezas especials que podesen tocar-se a una sola man.

Fuyito d'o nazismo que heba ocupato o suyo país natal en o dito Anschluss (a suya familia yera chudieva), en 1946 adoptó a nacionalidat estausunidense.

Categoría:Musicos de musica clasica
Categoría:Naixius de Viena
Categoría:Pianistas d'Austria
Categoría:1887 (naixencias)
Categoría:1961 (muertes)